UYeFA uchinchi yevrokubok musobaqasiga nom tanladi

UYeFA uchinchi yevrokubokni joriy qiladi va u «Konferensiyalar Ligasi» deb nomlanadi.
Bild xabariga ko‘ra, musobaqa 2021/22 mavsumida start olishi rejalashtirilmoqda. 
Konferensiyalar Ligasi nufuzi bo‘yicha Chempionlar Ligasi va Yevropa Ligasidan keyingi uchinchi raqamli turnir bo‘ladi. Unda 32ta klub 8ta guruhga ajratiladi. 1 va 2-o‘rinni egallagan jamoalar va Yevropa Ligasi guruh bosqichida 3-o‘rinni egallagan jamoalar pley-off bosqichiga yo‘l oladilar. 
Musobaqa g‘olibi Yevropa Ligasining kelasi mavsumida ishtirok etish huquqini qo‘lga kiritadi.